Onderwys in gesprek: Terug skool toe midde Covid-19(Foto: pixabay) Jaarliks word die onderwyskwessies in Suid-Afrika al meer kontroversieel en relevant. Carien Bloem, koördineerder van onderwys by AfriForum en Elaine Krige, nuusredakteur van Maroela Media, gesels maandeliks oor die onderwysgebeure van dié spesifieke maand. Ons lewer kommentaar en reflekteer oor die gebeure en kry soms ook kenners in om saam met ons te gesels. Die uitbreking van Covid-19 in Suid-Afrika het ŉ astronomiese impak op die onderwysstelsel gehad. Skole is sedert 18 Maart gesluit en die minister van basiese onderwys het steeds nie die finale datums bekendgestel vir wanneer kontakonderrig weer sal hervat nie. In hierdie episode gesels ons oor wat dit sal beteken vir leerders om terug te keer skool toe midde die Covid-19-pandemie en waarom dit nodig is vir kontakonderrig om so gou moontlik te hervat.